Document ID: /roh_data/filtered/fineweb-2-filterrobots_roh.jsonl.gz/45886

Cura va mes uffant a scola?
En la gronda part dals chantuns frequentan ils uffants la scolina, sch'els han cuntanschì il 4. onn da vegliadetgna.
Il temp da scola obligatoric sa cumpona dal stgalim primar e dal stgalim secundar I. La frequentaziun da la scola è gratuita per tut ils uffants. Las vischnancas garanteschan che mintga uffant possia frequentar la scola publica da ses lieu da domicil.
En la gronda part dals chantuns frequentan ils uffants la scolina, sch'els han cuntanschì il 4. onn da vegliadetgna.
Ils uffants frequentan la scola a lur lieu da domicil. Sch'ina famiglia mida chasa en in auter lieu, sto per regla er vegnir midada la scola.
Scolaras e scolars han circa 13 semnas vacanzas. Las vacanzas vegnan fixadas dals chantuns e da las autoritads da scola e varieschan regiunalmain.
La scola obligatorica (stgalim primar e stgalim secundar I) dura en la gronda part dals chantuns 11 onns. Cun HarmoS daventa obligatorica er la frequentaziun da la scolina.
Curs en la lingua ed en la cultura da la patria sco er curs da lingua cumplementars a l'instrucziun gidan ils uffants immigrants a dumagnar il mintgadi da scola.
La via da scola è impurtanta per ils uffants: Els èn en gir sulets u cun auters uffants ed emprendan a s'orientar ed a sa cumportar en il traffic sin via. La responsabladad per la via da scola han ils geniturs.
Cur ch'ils giuvenils han terminà la scola obligatorica ston els sa decider per ina professiun ed uschia per in emprendissadi ubain per ina scola da cuntinuaziun sco il gimnasi u la scola media spezialisada.
Uffants cun in impediment vegnan sche pussaivel integrads en la scolina ed en la scola. Las stentas en questa direcziun vegnan sustegnidas. L'assistenza d'uffants cun impediments è reglada sin plaun chantunal.